ETA:n sekakomitean päätös

N:o 60/1999,

tehty 30 päivänä huhtikuuta 1999,

yrityksiin sovellettavien kilpailusääntöjen täytäntöönpanosta tehdyn ETA-sopimuksen pöytäkirjan 21 muuttamisesta

ETA:N SEKAKOMITEA, joka

ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan,

sekä katsoo seuraavaa:

(1) Pöytäkirja 21 muutettiin ETA:n sekakomitean 31 päivänä heinäkuuta 1998 tekemällä päätöksellä N:o 77/98(1).

(2) Kuulemisesta tietyissä EY:n perustamissopimuksen 85 ja 86 artiklan mukaisissa menettelyissä 22 päivänä joulukuuta 1998 annettu komission asetus (EY) N:o 2842/98(2) on otettava osaksi ETA-sopimusta.

(3) Kilpailusääntöjen soveltamisesta liikenteen alalla annetuissa neuvoston asetuksissa (ETY) N:o 1017/68, (ETY) N:o 4056/86 ja (ETY) N:o 3975/87 säädettyjen hakemusten ja ilmoitusten muodosta, sisällöstä ja muista yksityiskohdista 22 päivänä joulukuuta 1998 annettu komission asetus (EY) N:o 2843/98(3) on otettava osaksi ETA-sopimusta.

(4) Komission asetuksella (EY) N:o 2842/98 kumotaan asetuksen N:o 17 19 artiklan 1 ja 2 kohdassa säädetyistä kuulemisista 25 päivänä heinäkuuta 1963 annettu komission asetus N:o 99/63/ETY ja neuvoston asetuksen (ETY) N:o 1017/68 26 artiklan 1 ja 2 kohdassa tarkoitetuista kuulemisista 8 päivänä elokuuta 1969 annettu komission asetus (ETY) N:o 1630/69 ja poistetaan II jakso perustamissopimuksen 85 ja 86 artiklan soveltamista meriliikenteeseen koskevista yksityiskohtaisista säännöistä annetussa neuvoston asetuksessa (ETY) N:o 4056/86 säädetyistä tiedonannoista, valituksista, hakemuksista ja kuulemisista 16 päivänä joulukuuta 1988 annetusta komission asetuksesta (ETY) N:o 4260/88 sekä II jakso menettelystä sovellettaessa kilpailusääntöjä lentoliikenteen alalla toimiviin yrityksiin annetussa asetuksessa (ETY) N:o 3975/87 säädetyistä valituksista, hakemuksista ja kuulemisista 16 päivänä joulukuuta 1988 annetusta komission asetuksesta (ETY) N:o 4261/88, jotka ovat osa ETA-sopimusta ja jotka on sopimuksen mukaan kumottava.

(5) Komission asetuksella (EY) N:o 2843/98 kumotaan neuvoston asetuksen (ETY) N:o 1017/68 10 artiklassa tarkoitettujen valitusten, 12 artiklassa tarkoitettujen hakemusten ja 14 artiklan 1 kohdassa tarkoitettujen ilmoitusten muodosta, sisällöstä ja muista yksityiskohdista 8 päivänä elokuuta 1969 annettu komission asetus (ETY) N:o 1629/69, perustamissopimuksen 85 ja 86 artiklan soveltamista meriliikenteeseen koskevista yksityiskohtaisista säännöistä annetussa neuvoston asetuksessa (ETY) N:o 4056/86 säädetyistä tiedonannoista, valituksista ja hakemuksista sekä kuulemisista 16 päivänä joulukuuta 1988 annettu komission asetus (ETY) N:o 4260/88 sekä I jakso, ja menettelystä sovellettaessa kilpailusääntöjä lentoliikenteen alalla toimiviin yrityksiin annetussa neuvoston asetuksessa (ETY) N:o 3975/87 säädetyistä valituksista, hakemuksista ja kuulemisista 16 päivänä joulukuuta 1988 annettu komission asetus (ETY) N:o 4261/88 sekä I jakso, jotka ovat osa ETA-sopimusta ja jotka on sopimuksen mukaan kumottava.

(6) Sopimuksen pöytäkirjan 21 3 artiklan 1 kohdassa oleva luettelo osoittaa yhteisön lainsäädännön tätä alaa koskevan tilan.

(7) Komission asetukset (EY) N:o 2842/98 ja (EY) N:o 2843/98 olisi sisällytettävä sopimuksen pöytäkirjan 21 3 artiklan 1 kohdassa olevaan luetteloon ja komission asetukset N:o 99/63/ETY, (ETY) N:o 1629/69, (ETY) N:o 1630/69, (ETY) N:o 4260/88 ja (ETY) N:o 4261/88 olisi poistettava kyseisen artiklan luettelosta,

ON PÄÄTTÄNYT SEURAAVAA:

1 artikla

1. Korvataan sopimuksen pöytäkirjassa 21 olevan 3 artiklan 1 kohdan 5 alakohta (komission asetus N:o 99/63/ETY) seuraavasti:

"5 398 R 2842: komission asetus (EY) N:o 2842/98, annettu 22 päivänä joulukuuta 1998, kuulemisesta tietyissä EY:n perustamissopimuksen 85 ja 86 artiklan mukaisissa menettelyissä (EYVL L 354, 30.12.1998, s. 18)."

2. Lisätään seuraava kohta sopimuksen pöytäkirjan 21 3 artiklan 1 kohdan 14 alakohdan jälkeen (komission asetus (ETY) N:o 4261/88):

"15 398 R 2842: komission asetus (EY) N:o 2842/98, annettu 22 päivänä joulukuuta 1998, kuulemisesta tietyissä EY:n perustamissopimuksen 85 ja 86 artiklan mukaisissa menettelyissä (EYVL L 354, 30.12.1998, s. 18)."

2 artikla

Lisätään seuraava kohta sopimuksen pöytäkirjan 21 3 artiklan 1 kohdan 15 alakohdan jälkeen (komission asetus (EY) N:o 2842/98):

"16 398 R 2843: komission asetus (EY) N:o 2843/98, annettu 22 päivänä joulukuuta 1998, kilpailusääntöjen soveltamisesta liikenteen alalla annetuissa neuvoston asetuksissa (ETY) N:o 1017/68, (ETY) N:o 4056/86 ja (ETY) N:o 3975/87 säädettyjen hakemusten ja ilmoitusten muodosta, sisällöstä ja muista yksityiskohdista (EYVL L 354, 30.12.1998, s. 22)."

3 artikla

Poistetaan sopimuksen pöytäkirjan 21 3 artiklan 1 kohdan 8 alakohdan (komission asetus (ETY) N:o 1629/69), 9 alakohdan (komission asetus (ETY) N:o 1630/69), 12 alakohdan (komission asetus (ETY) N:o 4260/88) ja 14 alakohdan (komission asetus (ETY) N:o 4261/88) tekstit.

4 artikla

Asetusten (EY) N:o 2842/98 ja (EY) N:o 2843/98 islanniksi ja norjaksi laaditut tekstit, jotka on liitetty tämän päätöksen kyseisiin kielitoisintoihin, ovat todistusvoimaisia.

5 artikla

Tämä päätös tulee voimaan 1 päivänä toukokuuta 1999, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle.

6 artikla

Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa.

Tehty Brysselissä 30 päivänä huhtikuuta 1999.

ETA:n sekakomitean puolesta

F. Barbaso

Puheenjohtaja

(1) EYVL L 172, 8.7.1999, s. 56.

(2) EYVL L 354, 30.12.1998, s. 18.

(3) EYVL L 354, 30.12.1998, s. 22.